b'\n_START_ARTICLE_\nHarald Johnas Riiber\n_START_SECTION_\nKarriere\n_START_PARAGRAPH_\nHan representerte Norge under Vinter-OL for ungdom 2012, der han etter hoppdelen l\xc3\xa5 p\xc3\xa5 tredjeplass 25 sekunder foran tyske Tom Lubitz, men endte p\xc3\xa5 en sjetteplass 58,6 sekunder bak den tsjekkiske gullvinneren Tom\xc3\xa1\xc5\xa1 Port\xc3\xbdk._NEWLINE_Riiber vant s\xc3\xb8lvmedalje i laghopp under Norgesmesterskapet p\xc3\xa5 ski 2014 i Skarbakkene i Molde, med Joachim Hauer, Jonas Sch\xc3\xb8ien \xc3\x98vreg\xc3\xa5rd og Phillip Sj\xc3\xb8en p\xc3\xa5 Oslolaget._NEWLINE_Han tok sin f\xc3\xb8rste internasjonale medalje under lagkonkurransen i Junior-VM p\xc3\xa5 ski 2015 i Almaty, der Norge tok bronsemedalje bak \xc3\x98sterrike og Tyskland, med Simen Tiller, lillebror Jarl Magnus Riiber og Lars Buraas p\xc3\xa5 laget._NEWLINE_Snaut ett \xc3\xa5r etter VM-bronsen fikk Riiber sin verdenscupdebut under verdenscupen i kombinert p\xc3\xa5 Lillehammer den 5. desember 2015.'